HTG INFO
Nr. 5
6. oktoober 2003

Õpetajad tänavad
12d klassi ja klassijuhataja Helgi Teringut meeleoluka õpetajate päeva aktuse ja juhtkonda mõnusa õhtu eest Käärikul.
Juhtkond tänab
•	11a klassi õpilasi Rain Gontmacherit ja Peeter Anijalga abi eest Hugo Treffneri haua korrastamisel
•	kooli kalendri tegijaid õpilasi Triin Visnapuud, Piibe Kolkat, Mari Kalkunit, Ivo Kundi, Mihkel Järveojat, Tanel Palusood ja õpetajaid Age Salot, Heivo Kikkatalot tubli töö eest.
Õppetöö
•	Sel nädalal on tunniplaanis järgnevad muudatused:
N 9.10
12b 1.-2. tund M. Hommik (kunst) 1
R 10.10
Hele Kiisel on täiendkoolitusel.
Kristiina Punga on rootsi keele õpetajate päevadel.
12b  3.-6. tund M. Hommik (kunst)135
11a 5-6.tund M. Reemann (füüsika) 217
rootsi keel (7.-8. tund) jääb ära
•	I perioodi arvestused toimuvad 10. – 17. oktoobrini.
•	Reede, 10. oktoober on tavaline koolipäev. Klassides, kus on ette nähtud arvestused, viiakse need läbi ainetundide ajal.
•	13.-17. oktoobrini ei helise koolikell. Arvestused toimuvad järgnevatel aegadel:
1.	 8.00  –  9.30
2.	10.00 – 11.30
3.	12.00 – 13.30
4.	14.00 – 15.30

•	Puhvet on arvestuste nädalal avatud kell 9.30 –14.00. Iga õpilane võib süüa temale sobival ajal.
•	Valikkursused toimuvad nelja-päeval, 16. oktoobril ja reedel, 17. oktoobril kell 12.00 –13.30.
•	Füüsika praktikume ei toimu 11a ja 11b klassil. Praktikumid toimuvad 12. klassidel:
12a – esmaspäeval (13.10) kell   12.00 –13.30
12b – neljapäeval (16.10) kell 12.00 –13.30
Eelmisel nädalal
Reedel, 3. oktoobril tähistas 100. juubelit Tallinna 21. Kool. HTG õnnitlused andsid edasi õppealajuhataja Aime Punga ja direktor Ott Ojaveer.
Õpilased
Helin Mesila ja Kerli Kabur võtsid  augustis rahvusvahelise noorte-programmi “Läänemere kultuuride kohtumispaik” raames osa kultuurilaagrist Hiiumaal.
Klasside tegemised
28. –29. septembrini  toimus 12e klassi väljasõit Valgemetsa. Ürituse keskne osa oli kuue kilomeetri pikkune kanuumatk sügisesel Ahja jõel, mis nii mõnelegi tähendas külma suplust. Abituriente toetasid õpetajad Ülle Hüva ja Age Salo.
Sport
•	Reedel, 26.septembril toimunud Eesti Koolispordi Liidu meistrivõistlustel suundorienteeru-mises pälvis A-vanuseklassis meistritiitli Riho Taba (12a) ning 3. koha Mihkel Järveoja (11a). Teiste meie võistlejate tulemused: 12. koht Olavi Ottas (12b), 27. koht Märt Roosaare (10e), 31. koht Karl Kruuse (10a), 34.koht Erik Jaaniso (11a), 38. koht Allar Tammik (12a). B-vanuseklassis saavutas Taniel Põld (10b) 11.koha. 29 osalenud kooli seas tuli HTG võistkond parima Tartu koolina 9.kohale. 
•	Triin Pähn (10c) võttis Eesti noortekoondise ridades 22. - 28. septembrini osa jalgpalli  EM valikturniirist Portugalis.
Teated
•	Teisipäeval, 7. oktoobril toimub laiendatud juhtkonna – direktsiooni, olümpiaaditöö koordinaatori ja osakondade juhatajate nõupidamine. Päevakorras on kooli arengukava.
•	Kolmapäeval, 8. oktoobril külastab kooli ning kohtub direktoriga saksa keele Sprachdiplomi koordinaator Eestis ja Lätis pr. Clever-Vossen.
•	Treffneristidel on nüüd oma kooliaasta kalender! Esitlus leiab aset   aatriumis neljapäeval, 9. oktoobril kell 12.00. Jälgi liikumist!
•	Veebruari lõpuni  külastab  mõningaid saksa keele tunde  Hildegard Grätz, kes viibib Eestis Saksamaa Boschi fondi praktikandina eesmärgiga tutvuda meie haridussüsteemiga.
•	Õpetajate sisekoolitus toimub esmaspäeval, 13. oktoobril kell 12. 00 - 16.00 auditooriumis.
•	Õppenõukogu toimub neljapäeval, 16. oktoobril kell 14. 00 õpetajate toas.
•	Tartu Linnavalitsuse haridus-osakond kuulutab välja legendide võistluse. Oodatud on gümnaasiumi-õpilaste legendid ja lood Tartu linna kohtade, märkide, sümbolite, skulptuuride kohta. Tööd viia haridusosakonda (Raekoja plats 12) 5. veebruariks 2004. Parimate tööde tunnustamine ja autasustamine toimub märtsis 2004. Peaauhind on kaheinimesereis Riiga. Rohkesti on teisi auhindu. Parimad lood avaldatakse linna koduleheküljel ja trükisena. 
•	Vanemuise Seltsi juurde asutatakse näiterühm, mida hakkab juhendama Vanemuise teatri lavastaja Jaan Tooming. Asjahuvilisi gümnasiste Tartu koolidest oodatakse reedel, 10. oktoobril kell 17.00 Pepleri 27 infotundi.
•	SA Eesti Rahvuskultuuri Fondi allfond – Tiina Liiviku Fond toetab eesti peredest Tartu gümnaasiumide hea õppeedukusega gümnaasiumiastme õpilasi, kelle majanduslik kindlustatus on nõrk. Taotlus koos lisadokumentidega tuleb viia  haridusosakonda 13. oktoobriks. Vajalikud dokumendid: fondi rahalise taotluse ankeet,  omakäeline avaldus stipendiumi taotlemiseks, kooli tõend õpilase õppeedukuse kohta (hinded peavad olema näha),  kooli tõend majandusliku olukorra kohta (kirjeldavas laadis), sotsiaalosakonna tõend perekonna majandusliku olukorra kohta. Fondi ankeedi jm. informatsiooni saab  SA ERKF koduleheküljelt www.erkf.ee. 
•	Tampere majas (Jaani 4) toimub 2. – 22. oktoobrini Tampere meediakunstnike näitus “Unelinn”, millega seoses  võib igal õhtul  kooli Jaani tänava poolsel küljel näha videoinstallatsioone.